techiaith/cofnodycynulliad_en-cy huggingface dataset:
English: No, I think both are as important as each other. I have to say that. I think that the need for S4C - of course, it's a very important part of the broadcasting landscape in Wales. The important thing about S4C is that it has sufficient funding, and I think that is the bottom line with S4C, because it has to be funded sufficiently. But at the same time, the English service has to be sufficiently funded as well, and not only be sufficiently funded, but to ensure that the broadcasting hours are there in the evening as well, so that we have the service that is required by us as the people of Wales, because I do think that the deficit is so great at the moment. There is more of a deficit, in terms of service hours, in English than there is in Welsh. But there is a need to ensure that there is sufficient funding for S4C.
Welsh: Na, dwi'n meddwl bod y ddau cyn bwysiced â'i gilydd. Mae'n rhaid i fi ddweud hynna. Dwi'n meddwl bod yr angen am S4C - wrth gwrs, mae'n rhan hollbwysig o'r tirwedd darlledu yng Nghymru. Y peth pwysig am S4C yw ei fod e'n cael arian digonol, a dwi'n meddwl mai hynna yw'r bottom line gyda S4C, achos mae'n rhaid iddo fe gael ei ariannu'n ddigonol. Ond ar yr un llaw, mae'n rhaid i'r gwasanaeth Saesneg gael ei ariannu'n ddigonol hefyd, a nid dim ond cael ei ariannu'n ddigonol, ond sicrhau bod yr oriau darlledu yno gyda'r nos hefyd, fel ein bod ni'n cael y gwasanaeth sydd ei angen arnom ni fel pobl Cymru, achos dwi'n meddwl bod y diffyg mor enfawr ar hyn o bryd. Mae mwy o ddiffyg bron, o safbwynt oriau a gwasanaeth, yn Saesneg nac sydd yna'n Gymraeg. Ond mae angen sicrhau bod ariannu digonol i S4C.
English: Well, what I was doing was quoting what Justin Lewis had told you. I thought that, as one of the first steps, was a very interesting idea. Because that is one of the most important subjects that we have at the moment: what is going to happen to the licence fee? I don't think the licence fee has ever been in such danger, and now that the funding of S4C comes from that as well - . That is, we're hearing all the time that the BBC is complaining about a lack of funding, but there is a need also for us now to ensure that the funding of the BBC includes sufficient funding for Welsh broadcasting in that and for broadcasting in English in Wales as well.
Welsh: Wel, beth roeddwn i'n ei wneud oedd dyfynnu beth roedd Justin Lewis wedi ei ddweud wrthych chi. Fel un o'r camau cyntaf, roeddwn i'n meddwl bod hwnna yn syniad diddorol iawn. Achos hwnna yw un o'r pynciau pwysicaf sydd gyda ni ar hyn o bryd: beth sy'n mynd i ddigwydd i'r ffi drwydded? Dwi ddim yn meddwl bod y ffi drwydded wedi bod mewn cymaint o berygl ag erioed, a nawr bod ariannu S4C yn dod o hwnnw hefyd - . Hynny yw, rydyn ni'n clywed yn gyson bod y BBC yn cwyno am ddiffyg arian, ond mae angen hefyd i ni nawr sicrhau, o ran ariannu y BBC, bod yna arian digonol yn dod i ddarlledu Cymraeg mas o hwnnw ac i ddarlledu yn Saesneg yng Nghymru hefyd.
English: Thank you very much, Chair. Good morning, both. I agree entirely with what's been said about what service is available for Welsh speakers and non-Welsh speakers. It isn't adequate at the moment. We who work in politics see that on a daily basis. I also agree entirely with you, Angharad, when you say that it's crucially important to consider both languages and not think - and I'm sure that this is the thinking in London - 'Wales is fine, because they've got their own channel.' That's crucial. Can I ask you, if broadcasting were to be devolved, what would the impact be? The positive impact, perhaps. And perhaps, if you could also think about the impact on the commercial model of companies and broadcasters in Wales, would there be any problems in terms of having regulation that is very different to the rest of the UK?
Welsh: Diolch yn fawr, Cadeirydd. Bore da i'r ddau ohonoch chi. Rwy'n cytuno'n hollol â beth sydd wedi cael ei ddweud ynglŷn â beth sydd ar gael i siaradwyr Cymraeg ac i Gymry di-Gymraeg ynglŷn â'r gwasanaeth. Dyw e ddim yn ddigonol ar hyn o bryd. Rydyn ni sy'n gweithio yn y byd gwleidyddol yn gweld hwnna bob dydd, wrth gwrs. Hefyd, rwy'n hollol gytûn â chi, Angharad, pan ŷch chi'n dweud ei bod yn hollbwysig i ystyried y ddwy iaith a nid meddwl - fi'n siŵr bod hwn yn feddylfryd yn Llundain - 'Wel, mae'r Cymry yn iawn, achos mae sianel eu hunain gyda nhw.' Mae hwnna'n hollbwysig. A gaf i ofyn i chi, pe bai datganoli yn dod, pe bai darlledu yn cael ei ddatganoli, beth fyddai'r impact, felly? Yr impact positif, efallai. Ac efallai, os allech chi jest feddwl am pa fath o impact fyddai ar fodel masnachol y cwmnïau yng Nghymru, neu ddarlledwyr yng Nghymru hefyd, a fyddai yna broblem efallai ynglŷn â chael rheoleiddio sydd yn efallai dra gwahanol o'i gymharu â gweddill y Deyrnas Unedig?
English: Well, the question of regulation in the commercial world as well is so important because - I'm sure you'll be able to talk about this better than I can - of what's happened to commercial radio. That is, because there isn't a strong regulator to ensure that a community radio service reflects the language of the community, what's happened is that that language has disappeared, and I think that is terrible in terms of the Welsh language. You know much more about this than I do.
Welsh: Wel, mae'r cwestiwn o reoleiddio yn y byd masnachol hefyd mor bwysig achos - fi'n siŵr y byddet ti'n gallu sôn am hwn yn well na fi - yr hyn sydd wedi digwydd gyda radio masnachol. Hynny yw, achos bod dim rheoleiddiwr cryf gyda ni i sicrhau bod gwasanaeth radio cymunedol yn adlewyrchu iaith y gymuned, beth sydd wedi digwydd yw bod yr iaith honno wedi diflannu, ac mae hynny, dwi'n meddwl, yn ofnadwy o safbwynt yr iaith Gymraeg. Ti'n gwybod llawer mwy am hyn na fi.
English: It's ironic that deregulation, in a way, and opening things up to the free market - . We have a perfect example of how that is irrelevant or inappropriate to the needs of Wales. We have attempted in the past to develop a model that is relevant and appropriate to the fact that our critical mass is still relatively small, and therefore in terms of the free market is in a very vulnerable position. But without creative support for that, that provides that encouragement, that enablement and support, then it is very difficult to see a potential for that to truly develop at grass-roots level. Certainly, the regulation system as it currently exists doesn't safeguard that at all, and neither does it enable growth with that organic potential. The organic potential is there. We are a creative society. We are a society of creative communities. The desire, the ability and the imagination is in place. But you do need that creative intervention from a governance point of view that would enable that growth to happen and creates an environment where that growth is possible.
Welsh: Mae'n eironig bod dadreoleiddio, mewn gwirionedd, a chyflwyno i'r farchnad rydd - . Mae gyda ni esiampl berffaith o fel mae hynny'n amherthnasol neu'n amhriodol i anghenion Cymru. Rŷn ni wedi ymdrechu yn y gorffennol i ddatblygu model sydd yn berthnasol ac sydd yn briodol i'r ffaith bod ein critical mass ni yn dal yn go fach, ac felly o ran y farchnad rydd mewn lle bregus iawn. Ond heb fod yna gefnogaeth sydd yn greadigol i hynny, sydd yn cynnig y peth yna o ysgogi, galluogi a chefnogaeth, mae'n anodd gweld potensial i hynny i brifio go iawn ar lawr gwlad. Yn sicr, dyw'r system reoleiddio sydd ohoni ddim yn ei warchod o gwbl, nac yn galluogi twf ar y potensial organig. Mae'r potensial organig yna. Rydyn ni'n gymdeithas greadigol. Rydyn ni'n gymdeithas o gymdeithasau creadigol. Mae'r awydd a'r gallu a'r dychymyg yna. Ond mae angen ymyrraeth greadigol o safbwynt llywodraethol sydd yn galluogi'r twf yna i ddigwydd ac sydd yn creu'r amgylchedd lle mae'r twf yna yn bosibl.
English: You mentioned deregulation there, in a way, and the fact that Ofcom isn't strong enough to safeguard broadcasting in Welsh, in particular in community radio. We've heard evidence that confirms that, and that Ofcom has said, according to evidence, that it's not their duty to promote the Welsh language but to look at broadcasting. Would it be right to say, therefore, that we at least have to see more powers in order to ensure that community radio reflects the community? We've seen, of course, a reduction in the number of broadcasting hours broadcast in Welsh because Ofcom has stepped back and said, 'This isn't something for us.'
Welsh: Rŷch chi wedi sôn fanna am ddadreoleiddio, mewn ffordd, a'r ffaith fod Ofcom ddim yn ddigon cryf i warchod darlledu yn Gymraeg, yn enwedig gyda radio cymunedol. Rydyn ni wedi clywed tystiolaeth sydd yn cadarnhau hwnna, a bod Ofcom wedi dweud, yn ôl y dystiolaeth, taw nid eu dyletswydd nhw yw hybu'r iaith Gymraeg ond i edrych ar ddarlledu. A fyddai'n iawn i ddweud, felly, bod o leiaf rhaid gweld mwy o bwerau er mwyn sicrhau bod radio cymunedol yn adlewyrchu y gymuned? Rŷn ni wedi gweld, wrth gwrs, y lleihad yn yr oriau o ddarlledu yn Gymraeg o achos y ffaith bod Ofcom wedi sefyll yn ôl a dweud, 'Wel, dyw hyn ddim yn rhywbeth i ni.'
English: And that reduction does bring us back to the lack of regulation, but not to the lack of desire to create. The potential is there, the need is there - it's the platform that doesn't exist at the moment. And, within that, it's important to look at community radio, not within the traditional hierarchy - that's to say, we're still within the nation-state model, and we're at the very bottom of that model - and we are open and exposed at the bottom. Once there is any kind of pressure, it's the bottom of the rung that is first affected. But in truth - I return to this point - there's the example of the foundational economy and the focus on the potential for long-term growth - not short-term growth but long-term growth - and creative thinking in all areas on the ground. Then you have a very real potential to develop at the community level. But that community level will enhance all levels from thereon up, because the ambition of that work will be an ambition that will take us out and we will be able to compete on a global level.
Welsh: Ac mae'r lleihad yna yn dod yn ôl at y diffyg rheoleiddio, nid at y diffyg awydd i greu. Mae'r potensial i gyd yna, mae'r angen i gyd yna - y llwyfan sydd ddim yn bodoli ar hyn o bryd. Ac, o fewn hynny, mae'n bwysig edrych ar radio cymunedol, nid o fewn yr hierarchaeth draddodiadol - hynny yw, rŷn ni'n dal ym model y genedl-wladwriaeth, felly, ac rŷn ni reit ar y gwaelod - ac mi fydd e'n agored i fod ar y gwaelod a phopeth sy'n digwydd i'r gwaelod. Unwaith mae yna unrhyw fath o wasgfa, y gwaelod sydd yn mynd yn gyntaf. Ond mewn gwirionedd - unwaith eto, dwi'n dod yn ôl at y pwynt yma - mae esiampl yr economi sylfaenol a'r canolbwyntio ar botensial tyfu hirdymor - nid byrdymor, tyfu hirdymor - a'r meddwl creadigol ym mhob maes ar lawr gwlad. Wedyn, mae gyda ni botensial go iawn i ddatblygu ar y lefel gymunedol. Ond mae'r lefel gymunedol yna yn mynd i gyfoethogi pob lefel o'r fanna lan, oherwydd mi fydd uchelgais y gwaith yna yn uchelgais sy'n mynd â ni mas i allu cystadlu ar draws y byd.
English: Okay. I have two other questions. The first is: am I right to understand that you've called for regulating the printed press, and also news websites? Would that be right?
Welsh: Ocê. Wel, mae dau gwestiwn ar ôl gyda fi. Yr un cyntaf yw: ydw i'n iawn i ddeall eich bod chi wedi galw am reoleiddio'r wasg brintiedig a hefyd gwefannau? Fyddai hynny'n iawn?
English: What I was going to ask then is: if that is right, how do you do that? What is means of doing that? Perhaps I've misunderstood, but what is the situation - ? If you look at the printed press, what exactly - what sort of thing do you think needs to be done?
Welsh: Beth oeddwn i'n mynd i'w ofyn wedyn, wrth gwrs, yw: os ydy hynny'n iawn, fel ydych chi'n gwneud hynny? Beth yw'r ffordd o wneud hynny? Efallai fy mod i wedi camddeall, ond beth yw'r sefyllfa ynglŷn â'r - ? Os edrychwch chi ar y wasg brintiedig, beth yn gymwys - pa fath o beth ydych chi'n credu ddylai gael ei wneud?
English: Well, certainly, one of the - . It's part of the mix, isn't it? One of the other weaknesses in Wales - I was going to say 'one of the major weaknesses' again, but one of the other weaknesses in Wales - which is part of this communication problem and this communication deficit in Wales is the press. And because the press is so weak here in Wales - we have one or two newspapers, but we don't have broadsheet newspapers that people buy often and that discuss politics. People turn to the press, and the press that they turn to is the London-based press, more than anything, and I think now, with the way the papers are moving, that deficit is going to get even worse. For example, if you take something like the Sunday Times, which - if you buy it in Wales, then there will be an article about Wales. But if you read it as I do - on my iPad - there is nothing. They don't include that, because it isn't part of the main paper. So, as we move more and more towards accessing all of our services online, there will be even less coverage of Wales. And, of course, when you then compare that with what happens in Scotland - to talk about the Times again, every day they have a full section of Scottish news for everyone throughout the UK. But for us in Wales - we're so weak, not only do they not cover our news, but our news isn't for the rest of the UK either, and I think we have to seek solutions. I can't sit here and say, 'Well, this is the solution. This is the answer.' It's a process, and we have to seek those solutions.
Welsh: Wel, yn sicr, un o'r - . Mae'n rhan o'r pot, onid yw e? Un o'r gwendidau eraill yng Nghymru - roeddwn i'n mynd i ddweud 'mwyaf' eto, ond arall yng Nghymru - sy'n rhan o'r broblem gyfathrebu a'r diffyg yng Nghymru yw'r wasg hefyd. Ac achos bod y wasg mor wan gyda ni yng Nghymru - hynny yw, mae gyda ni un neu ddau o bapurau, ond does gyda ni ddim papurau mawr, trwm, mae pobl yn eu prynu yn aml, sy'n trafod gwleidyddiaeth ac ati. Mae pobl yn prynu'r wasg. Y wasg maen nhw'n ei gael yw'r wasg o Lundain, yn fwy na dim, a dwi'n meddwl nawr, gyda'r ffordd mae papurau'n mynd, fod y diffyg yn mynd i waethygu. Er enghraifft, os gymerwch chi rywbeth fel y Sunday Times, sy'n dal, ar hyn o bryd - os ydych chi'n ei brynu fe yng Nghymru, mae yna erthygl yna o Gymru. Ond os ydych chi'n ei ddarllen e fel rwyf i'n ei wneud - ar fy iPad nawr - does dim. Hynny yw, dŷn nhw ddim yn rhoi hwnnw i mewn, achos dyw e ddim yn rhan o'r prif bapur. Ac felly, dwi'n meddwl, mwy a mwy rŷn ni'n symud i fod yn cael ein gwasanaethau ni i gyd ar y we, bydd hyd yn oed llai o Gymru. Ac, wrth gwrs, pan ŷch chi wedyn yn cymharu hynny gyda beth sy'n digwydd yn yr Alban, achos, i sôn am y Times eto - bob dydd mae ganddyn nhw adran gyfan o newyddion yr Alban i bawb drwy Brydain. Ond i ni yng Nghymru - rŷn ni mor wan, nid yn unig dyw'r newyddion ddim i ni, ond dŷw'n newyddion ni ddim i weddill Prydain chwaith, ac mae'n rhaid i ni chwilio am atebion. A dwi'n meddwl mai dyna - . Allaf i ddim eistedd yn fan hyn a dweud, 'Wel, dyma beth yw'r ateb.' Mae'n broses. Mae'n rhaid inni chwilio am atebion.
English: I totally agree. The people of Wales aren't asking enough about the news they receive, in my view, from the papers that are published in London. But, at the moment, I don't see how regulation can deal with that. It is a problem - I'm not saying that I have a solution either, but I can't see how you can regulate that, especially when you see more and more people reading on the internet and apps. How can you regulate news that's come through an app or website that's outside Wales?
Welsh: Cytuno'n hollol. Dyw pobl Cymru ddim yn gofyn digon ynglŷn â'r newyddion maen nhw'n ei gael, yn fy marn i, o'r papurau sy'n cael eu cyhoeddi yn Llundain. Ond, ar hyn o bryd, dwi ddim yn gweld fel y gellir rheoleiddio i ddelio â hynny. Mae e'n broblem - dwi ddim yn dweud bod ateb gyda fi chwaith, ond dwi ddim yn gwybod fel y gallwch chi reoleiddio, yn enwedig nawr rŷn ni'n gweld mwy a mwy o bobl yn darllen ar y we ac yn darllen ar aps. Sut allwch chi reoleiddio newyddion sy'n dod o ap neu safle gwe sydd tu fas i Gymru?
English: We would - . I would want to see an emphasis, we would want an emphasis, and, indeed, within the discussions of the Cyngor Cyfathrebu Cenedlaethol, we put the emphasis on creative responses. So, it's not so much looking at regulation - . Again, I come back to supporting, encouraging and inspiring. As Angharad said, nothing's going to change overnight, but there can be incremental developments. There is very interesting work happening at the moment, with the support of the Assembly and the Welsh Government and some European funding too, with Bro360, for example, where developing that journalistic awareness within communities is a first step towards changing the mindset where we're in a place where we're reliant on provision from the outside but we are now starting to look at what we can develop for ourselves. Now, moving from there to something that could correspond to the power of the national British press is quite a leap, but it does change the mindset and it changes the focus, and that is a very important development, I think.
Welsh: Bydden ni - . Dwi eisiau rhoi pwyslais, bydden ni eisiau bod pwyslais, ac, yn wir, o fewn trafodaeth y cyngor cyfathrebu, rŷn ni yn rhoi'r pwyslais, ar ymateb yn greadigol. Ac felly nid cymaint edrych ar reoleiddio ag - . Unwaith eto, dwi'n dod yn ôl at ysgogi, galluogi, cefnogi. Ac, fel mae Angharad yn ei ddweud, does dim byd yn newid dros nos, ond tyfu a phrifio. Mae yna waith diddorol iawn yn digwydd ar hyn o bryd gyda chefnogaeth y Cynulliad, gyda chefnogaeth Llywodraeth Cymru a rhywfaint o arian Ewrop hefyd, gyda Bro360, er enghraifft, lle mae tyfu'r ymwybyddiaeth newyddiadurol o fewn cymunedau'n gam cyntaf tuag at newid meddylfryd lle rŷn ni mewn lle lle rŷn ni'n ddibynnol ar ddarpariaeth yn dod o'r tu fas, lle rŷn ni'n dechrau edrych ar beth allwn ni ddatblygu ein hunain. Nawr, mae mynd o fan yna at rym sydd yn gallu cyfateb i rym y wasg genedlaethol Brydeinig yn dipyn o naid, ond mae'n newid y meddylfryd, mae'n newid y ffocws, ac mae hwnna'n symudiad pwysig iawn, iawn, dwi'n credu.
English: Okay. My final question is - . Perhaps this is very basic, but what is broadcasting? If we sat here 40 years ago, people would understand that broadcasting was radio and the signal coming from the masts and coming into a television in the home. Now, of course, we have things such as Netflix and Amazon Prime, YouTube - that is a kind of broadcasting - and there are other websites available, as they'd say on the BBC. How far could we really go if broadcasting were to be devolved, given the fact that the broadcasting world now is much broader than ever before and has gone into a direction that nobody would have thought about? If I'd have told you that we'd be able to view a television programme on the phone 40 years ago, people would have said, 'Well, how's that going to work?' So, what boundaries would exist if broadcasting was devolved, given that there are so many programmes now being broadcast on the web outside Wales?
Welsh: Ocê. Y cwestiwn diwethaf sydd gyda fi yw - . Efallai bod hwn yn sylfaenol iawn, ond beth yw darlledu? Pe buaswn i'n eistedd fan hyn 40 mlynedd yn ôl, byddai pawb yn deall taw darlledu yw radio, teledu, a'r signal a oedd yn dod o'r mastiau ac yn cael ei drosglwyddo i deledu sydd yn y tŷ. Nawr, wrth gwrs, mae gyda ni bethau fel Netflix ac Amazon Prime, YouTube - mae hwnna'n fath o ddarlledu - ac other websites are available, fel bydden nhw'n ei ddweud ar y BBC. Faint mor bell bydden ni yn wir yn gallu mynd pe buasai darlledu'n cael ei ddatganoli, wrth gofio'r ffaith nawr bod y byd darlledu llawer yn ehangach nag erioed o'r blaen ac wedi mynd mewn i gyfeiriad byddai neb wedi meddwl amdano? Pe buaswn i wedi dweud wrthoch chi, 'Wel, gawn ni wylio rhaglen deledu ar y ffôn' 40 mlynedd yn ôl, byddai pobl wedi dweud, 'Wel, fel mae hwnna'n gweithio?' So, oes yna - ? Beth yw'r ffin, neu beth yw'r ffiniau, sydd yna pe buasai darlledu'n cael ei ddatganoli, ynglŷn â beth y byddem ni'n gallu gwneud yng Nghymru, wrth gofio'r ffaith bod siẁd gymaint o raglenni nawr yn cael eu darlledu ar y we tu fas i Gymru?
English: I think that's one of the most exciting things. What's important is that we do pose these questions and do so with as much energy as we can muster and with as much imagination as we can muster because I would say that there are no boundaries, and, more than that, I would say that there is potential - . In a Wales where broadcasting is devolved, then there is potential for Wales to be a leader, not constantly playing catch-up, as has been our tradition; we could be in a leadership position and leading in terms of minority languages, minority cultures, and in situations where there are more than one language and community within the same territory. So, there's a huge amount of work to be done again. We've already done that. I'm not saying this off the top of my head. There are activities in Wales that have been generated through broadcasting that have provided models that have been adopted in various different parts of Europe and in Africa too. We have done this in the past and I am very eager to have the opportunity to take that even further, and particularly with a younger generation. They have so much imagination; they have so much technical know-how. They don't see borders and boundaries.
Welsh: Dwi'n credu dyna'r peth mwyaf cyffrous am yr holl - . A'r hyn sydd yn bwysig yw inni'n holi'r cwestiynau yma ac yn gwneud hynny gyda chymaint o egni ag y gallwn ni, gyda chymaint o ddychymyg, oherwydd byddwn i'n dweud does dim ffiniau, a mwy na hynny, byddwn i'n dweud bod yna botensial i Gymru lle mae - . Lle mae darlledu wedi'i datganoli i'w gofal, mae yna botensial i Gymru i fod yn arwain, nid ble rŷn ni, mewn lle o ddala lan, fel ein traddodiad ni, ond ein bod ni mewn lle o arwain, ac arwain yn hynny o beth o ran ieithoedd lleiafrifol, diwylliannau lleiafrifol ac mewn sefyllfaoedd lle mae yna fwy nag un iaith a diwylliant o fewn yr un diriogaeth. Mae yna dir eang i ni eto. Rŷn ni'n barod wedi gwneud hynny. Dwi ddim yn dweud hwnna off top fy mhen. Mae yna weithgareddau rŷn ni wedi'u creu yng Nghymru drwy ddarlledu sydd wedi cynnig modelau sydd yn gallu cael eu defnyddio mewn gwahanol rannau o Ewrop ac yn Affrica, yn wir. Rŷn ni wedi'i wneud ef o'r blaen a dwi'n awyddus iawn i gael y cyfle i fwrw hwnna ymhellach fyth, ac yn enwedig gyda'r to ifanc sydd gyda ni'n codi nawr. Mae gyda nhw gymaint o ddychymyg; mae ganddyn nhw gymaint o wybodaeth dechnegol. Dŷn nhw ddim yn gweld ffiniau. Dŷn nhw ddim yn gweld ffiniau o gwbl.
English: Yes, in terms of regulation, but, if you shift the emphasis away from regulation and place it on creativity, and, in that regard, if you want to develop debate around other cultures - and that's our potential, isn't it? We should be in confident discussions and negotiations with other cultures, even the most powerful culture, which is on our very doorstep. Well, we're not going to do that by trying to recreate their media. We have to create our own media in our own image, according to the needs and potential of our own culture.
Welsh: O ran rheoleiddio, ond, os ydych chi'n symud y pwyslais oddi ar y rheoleiddio ac yn rhoi'r pwyslais ar y creadigrwydd, ac, yn hynny o beth, os ŷch chi eisiau datblygu trafodaeth â diwylliannau eraill - a dyna'n potensial ni, ontefe? Dylen ni fod mewn lle lle dŷn ni mewn trafodaeth hyderus â diwylliannau eraill, hyd yn oed â un o ddiwylliannau mwyaf pwerus y byd, sydd reit ar stepen ein drws ni. Dŷn ni ddim yn mynd i wneud hynny trwy ail-greu eu cyfryngau nhw. Mae'n rhaid i ni greu ein cyfryngau ein hunain. Mae rhaid i ni greu ein cyfryngau ein hunain yn ein delw ni ein hunain yn ôl anghenion a photensial ein diwylliant ein hunan.